Ódor, Ľudovít, dočasne poverený predseda vlády (2023-06-22):
Ďakujem pekne. Vážená pani poslankyňa, tak vlastne súhlasím s vami, ako ste skončili vlastne predchádzajúcu poznámku, že už aj to je dôležité, aby sme o týchto témach intenzívne verejne hovorili, a ako som spomínal, vzhľadom na to, že podľa aj môjho osobného názoru to treba riešiť, túto problematiku, komplexne, tak aj preto som nedávno navštívil komunitu Luníku IX a zdá sa teda, že tá otázka možno postupuje smerom dopredu nejakými krokmi, ale určite by bolo dobré aj vrátane nového programového obdobia, kedy naozaj sú navýšené prostriedky na riešenie tejto problematiky, aby sme, aby sme vedeli tie peniaze naozaj efektívne využiť. A z tohto pohľadu mestská časť Košice – Luník IX s počtom obyvateľov 7 200 je do istej miery pozitívnym príkladom samosprávy, ktorej sa postupne darí zlepšovať niektoré životné podmienky svojich obyvateľom prostredníctvom teda efektívnejšieho využívania existujúcich finančných zdrojov, ale aj dočasná schéma. A bol som, teda mal som z toho pozitívny pocit, že naozaj tam pôsobia aj mimovládne organizácie alebo cirkevné organizácie, ktoré pomáhajú v tejto aktivite. A ako som už spomínal, medzi tými štyrmi problémami, ktoré my musíme naraz riešiť, je aj bývanie a práve preto kvalita bývania má priame dopady a pozitívny vplyv na, aj na vzdelanie, aj na zlepšenie prípravy na zamestnanie, jeho získania, ako aj na priamu súvislosť so zdravotným stavom ľudí. Na Luníku IX som sa zaujímal predovšetkým o projekt Budujeme nádej, svojpomocnú výstavbu rodinných domov, ktorý zastrešuje organizácia ETP Slovensko, a prostredníctvom svojpomocnej výstavby majú obyvatelia sídliska získať zároveň aj pracovné zručnosti. A zároveň aj platí, že ak niekto teda robí „na svojom", tak určite si aj váži viacej, viacej aj tú pomoc, aj to, čo, to, čo takto vybuduje, a zároveň teda získava alebo môže získať nové pracovné zručnosti, ktoré môže využiť eventuálne aj na trhu práce, keďže vieme, že čoraz viacej sektorov má problém a ešte bude mať veľký problém so získaním nielen teda kvalifikovanej pracovnej sily, ale aj pracovnej sily v oblasti služieb alebo teda stavebníctva. A projekt, tento projekt je teda určený pre rodiny zo sídliska, ktoré sú v bytovej núdzi a splnia podmienky na zapojenie sa do projektu a na získanie mikropôžičky. To znamená, že zo začiatku je tam aj nejaká sporiaca fáza, kde sa zisťuje, že do akej miery tá rodina je schopná aj z toho mála, čo majú k dispozícii, sporiť isté prostriedky a po splnení teda tých podmienok môžu dostať mikropôžičku, ale tieto pôžičky sa nevyplácajú priamo, ale kupuje sa z nich materiál na stavbu týchto domov. A môžem povedať, že tento pracovný výjazd bol aj inšpirujúci vo viacerých rozmeroch a práve som videl v akcii spoluprácu aj samosprávy so štátom, mimovládnymi organizáciami a využívanie finančných zdrojov na zmysluplné projekty a vzdelávacie aktivity. A vnímam to naozaj, aby som to teda ešte raz zdôraznil, že podpora inklúzie obyvateľov rómskych komunít musí byť zameraná komplexne na tie štyri oblasti, vzdelávanie, najmä teda z môjho pohľadu, ja som veľký fanúšik ešte predškolského vzdelávania, lebo tam vieme podchytiť tú novú generáciu, aby neskôr nezaostávali. Ale aj zamestnanosť, lebo aj keď poskytneme im nejakú pomoc aj materiálnu, tak aby si to vedeli udržať v dostatočnej kvalite, potrebujú k tomu vlastný príjem. A pochopiteľne nedá sa toto všetko zabezpečiť bez toho, aby, aby nemali strechu nad hlavou a aby, aby aj z hľadiska zdravotných indikátorov napredovali dopredu, lebo stále sú obrovské rozdiely medzi zdravím týchto komunít a majority. Ďakujem.